Diari Oficial de la Generalitat Valenciana


Sumari del DOGV 5042, del 05-07-2005 (2005/6937)

Actuacions de juí de divorci contenciós número 756/2004. Cèdula de notificació.
-------------------------------------------------------------------------------

### Dades del document

Número de DOGV
:   5042

Data del DOGV
:   05-07-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/6937


Organisme emissor
:   Jutjat de Primera Instància Número 8 de València

Tipus de document
:   Anunci

Actuacions de juí de divorci contenciós número 756/2004. Cèdula de notificació. [2005/Q6937]
  
Procediment: divorci contenciós 756/2004
  
Juí: divorci contenciós 756/2004
  
Part demandant: Vardan Hovhannisian
  
Part demandada: Naira Safaryan
  
Sobre: divorcis no consensuats
  
Al juí a què es fa referència s'ha dictat la resolució la part dispositiva de la qual, literalment, diu així:
  
«Decisió
  
Que amb l'estimació de la demanda plantejada per Vardan Hovhannisian, representat pel procurador José Alfonso Gurrea Arnau, contra Naira Safaryan, declarada en rebel·lia, declare dissolt, per causa de divorci, el matrimoni contret pels cònjuges a què es fa referència, amb tots els efectes legals, amb les següents mesures definitives:
  
1. L'atribució de la guarda i custòdia de la filla menor del matrimoni a sa mare Naira Safaryan, però exercint conjuntament ambdós progenitors la pàtria potestat sobre la filla menor.
  
2. Com a règim de visites per al progenitor s'establixen els caps de setmana alterns, dissabtes i diumenges, des de les 11.00 a les 19.00 hores sense pernocta. La menor s'ha de lliurar i recollir a través de la persona o entitat que acorden les parts o es designe judicialment, en fase d'execució i amb l'audiència prèvia de la senyora Safaryan.
  
3. Vardan Hovhannisian contribuirà com a prestació per aliments per la filla menor del matrimoni, amb l'abonament, per mesos bestrets i dins dels cinc primers dies de cada mes, la quantitat mensual de cent cinquanta euros, la suma pecuniària del qual serà actualitzada anualment segons la variació que experimente l'índex de preus al consum.
  
Tot això sense fer una especial condemna en les costes d'este procediment.
  
I una vegada siga ferma esta resolució, remeteu-ne un testimoniatge al registre civil on figure inscrit el matrimoni, per a l'anotació marginal.
  
Esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial s'anotarà al llibre corresponent, i se'n portarà un testimoniatge a les actuacions originals, i es notificarà a les parts, fent-los saber que contra esta sentència podran preparar en este jutjat un recurs d'apel·lació, dins dels cinc dies següents a la notificació, davant l'Audiència Provincial de València. Cosa que pronuncie, mane i firme».
  
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència a Naira Safaryan.